Diari Oficial de la Generalitat Valenciana


Sumari del DOGV 5544, del 28-06-2007 (2007/8569)

RESOLUCIÓ de 4 de maig de 2007, de la directora general de Gestió del Medi Natural, de la Conselleria de Territori i Habitatge, per la qual es concedixen ajudes destinades a la gestió de reserves voluntàries de fauna per al 2007.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5544

Data del DOGV
:   28-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8569


Data del document
:   04-05-2007

Organisme emissor
:   Conselleria de Territori i Habitatge

Tipus de document
:   Resolució

Anàlisi jurídica

 Descriptors 

:   * caça
    * reserva natural
    * suport econòmic
    * fauna
    * ajuda pública

RESOLUCIÓ de 4 de maig de 2007, de la directora general de Gestió del Medi Natural, de la Conselleria de Territori i Habitatge, per la qual es concedixen ajudes destinades a la gestió de reserves voluntàries de fauna per al 2007. [2007/8569]  
Vista l'Ordre de 4 de gener del 2007, de la conselleria de Territori i Habitatge, per la qual s'establix un règim d'ajudes destinat a la gestió de reserves voluntàries de fauna i es convoca la concessió d'ajudes per al 2007.  
Ja que s'han presentat dins del termini onze sol·licituds, que s'han tramitat segons el que preveuen les bases reguladores de les ajudes gestionades per la Direcció General de Gestió del Medi Natural.  
Atesa l'acta de la Comissió de Valoració prevista en la base 7 de l'annex I de l'ordre. Tenint en compte que la quantitat establida per a aquesta línia és de 13.604,8 -  
Atés el que disposa la base onzena de l'annex III de l'esmentada ordre, i d'acord amb el que preveu la Resolució de 13 d'agost del 2003, sobre la delegació de l'exercici de competències en determinats òrgans de la conselleria, resolc:  
Primer  
Concedir als tres beneficiaris que han aconseguit major puntuació, una vegada aplicats els criteris que figuren en la base onzena de l'annex III de l'ordre, les quantitats que apareixen en l'annex I  
Segon  
Les quantitats que han de percebre els beneficiaris se satisfaran una vegada acabats els treballs objecte d'ajuda i després de la prèvia presentació d'una memòria de resultats i justificació de les despeses d'acord amb el que preveu la base de l'annex I de l'ordre de convocatòria.  
Tercer  
Els treballs han de finalitzar-se amb antelació suficient perquè la memòria de resultats i justificació de despeses estiguen presentades abans del 15 de novembre del 2007. A fi que puguen revisar-se les actuacions realitzades pels tècnics competents, s'establix com a termini màxim per a la realització d'aquestes el 15 de setembre del 2007.  
Quart  
Es recorda la necessitat que els projectes aprovats compten amb l'oportuna autorització quan els treballs previstos suposen manipulació d'espècies silvestres, d'acord amb el que disposa la Llei 4/1989, de conservació de la natura, Decret 32/2004 pel qual es crea i regula el Catàleg valencià de fauna amenaçada, i legislació cinegètica vigent.  
Cinqué  
La present resolució es dicta per delegació del conseller de Territori i Habitatge, d'acord amb la Resolució de 13 d'agost del 2003, sobre la delegació de l'exercici de competències en determinats òrgans de la conselleria (DOGV núm. 4571, de 22/8/2003), esgotant per tant la via administrativa. Contra aquesta resolució es pot interposar recurs contenciós administratiu en el termini de dos mesos, comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, d'acord amb els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa (BOE de 14/7/98).  
Tot això sense perjudici de la interposició del recurs potestatiu de reposició davant d'aquesta conselleria en el termini d'un mes, des de l'endemà de la notificació, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999 (BOE de 27/11/92 i BOE de 14/01/99, respectivament).  
València, 4 de maig de 2007.- La directora general de Gestió del Medi Natural: Concepción Maroto Álvarez.  
ANNEX I  
PROJECTES APROVATS  
Sol·licitant: Ajuntament de Torrent  
Projecte: Actuacions de recuperació i millora del barranc de l'Horteta (pressupost 29.922 €)   
Import de la subvenció: 6.000 €  
Sol·licitant: SAT Palancares de Meca  
Projecte: Actuacions de millora de la reserva de fauna Palancares de Meca (pressupost 7.500 €)  
Import de la subvenció: 6.000 €  
Sol·licitant: Ajuntament de Salinas  
Projecte : Realització de sondeig en la llacuna de Salinas (pressupost 11.226 €)  
Import de la subvenció: 1.604,8 -